news_article: Jokereille avausvoitto liigassa
  Helsinki, 14. 9. (STT)
  Jääkiekon Suomen mestaruutta puolustava Jokerit ylsi kauden avausvoittoon kolmannella kierroksella lyömällä HPK:n 5—4 (1—0, 4—1, 0—3). Neljällä kentällisellä pelannut Jokerit kukisti viime kauden pronssijoukkueen toisen erän onnistumisilla. Keskimmäisellä jaksolla helsinkiläisistä sekä Jukka Penttinen että Patrik Juhlin yllättivät HPK-maalivahti Samuli Peltosaran kahdesti.
  Kahdella tappiolla kauden aloittaneen Jokereiden sytyttäjänä toimi suurella panoksella helsinkiläisten 90-luvun menestyksestä vastannut Otakar Janecky. Tshekkisentteri otti ratkaisijan roolin itselleen syöttelyn sijasta ja kiersi niin hämeenlinnalaisten puolustuksen kuin Peltosarankin ajassa 11.07: 1—0. Valmentaja Sakari Pietiläkin huomasi Janeckyn pelivireen ja peluutti "Ottoa" kahdessa ketjussa.
  Toisessa erässä maalilamput tuikkivat molemmissa päädyissä niin nopeasti, että hitaimmat eivät olleet ehtineet pitkältä (18 min) tauolta katsomoon. Ensin Toni Mäkiaho ohitti maalin edestä Ari Sulanderin Jari Kauppilan nappisyötöstä — erää oli kulutettu vain 44 sekuntia.
  Jokerit kuittasi tasoituksen heti keskialoituksen jälkeen — Mika Niemisen ja Jani Hassisen rinnalla pelannut Jukka Penttinen laukoi tarkasti 2—1-johdon ajassa 20.58.
  Isoksi vahvistukseksi Philadelphia Flyersin organisaatiosta Jokereihin hankittu Patrik Juhlin sai myös nauttia onnistumisesta kiertämällä puolustaja Kai Raution ja laukomalla kiekon Peltosaran jalkojen välistä HPK-maaliin: 3—1.
  Viime kauden SaiPassa vuokramiehenä pelannut Penttinen ja Juhlin lisäsivät Jokereiden johdon yksilösuorituksillaan vielä ennen taukosummeria 5—1:een. Jokerit voitti toisen erän 4—1 ja vaikutti varmalta voittajalta.
  HPK pelasi Helsingissä ilman kahta selkävaivaista tähtihyökkääjäänsä Risto Jaloa ja Aleksei Andrijevskiä, mutta silti kolmannessa erässä maalintekoon pystyivät vain vieraat.
  Kauppila kiersi Sulanderin edessä olleen ruuhkan laukoen rannevedolla 5—2-lukemat taukotiloissa majailevien mielipahaksi ajassa 40.23.
  Kauppilan salamamaalista intoa saanut HPK-ryhmä jatkoi korkealla työmoraalilla, ja Semi Pekin oivallisesta syötöstä Tommi Varjonen lakaisi takatolpalta vieraat kahden maalin päähän viisi minuuttia myöhemmin.
  Kun vieraat iskivät vielä alivoimallakin ajassa 47.54 kavennuksen (5—4: Pekki), niin helsinkiläisyleisö kärsi ylimääräisistä sydämenlyönneistä. Sulander oli Jokereiden onneksi lopussa ohittamaton, ja raju takaa-ajo oli vienyt HPK:n pelaajilta jo parhaan puhdin.
  Jokereiden peli ei vielä luista odotetulla tavalla, vaikka joukkue ottikin kauden avauspisteensä. Puolustavalle mestarille riittää teoriassa pääsy pudotuspeleihin jopa viimeisenä joukkueena, ja sitten voitto voitolta raivata tie tavoitteeseen.
  Mutta helsinkiläisten suunnitelmat eivät toteudu, elleivät perusasiat ole kunnossa. Uusista pelaajista osa on ollut toistaiseksi selviä pettymyksiä. Esimerkiksi Mika "Veikko" Nieminen ei ole lunastanut häneen kohdistuneita odotuksia.
  Kahden kotipelin jälkeen ei tarvitse kysellä J.J:n perään, ei liioin Väinön, vaan Veikon. Janeckyn konemaisuuden fanit ovat jo kauan sitten todentaneet "Otto on kone"-lakanoilla ja huudoilla, mutta nyt Areenan käytävillä ihmetellään jo, etteikö Veikko olekaan kone. (STT)
  tomi
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19 E20
events: game result penalty penalty goal penalty goal goal goal goal goal penalty goal penalty goal penalty goal penalty penalty saves saves
events: Jokerit
events: HPK
events: 5–4 1–0 1–1 2–1 3–1 4–1 5–1 5–2 5–3 5–4
events: 1–0 4–1 0–3
events: short-handed
events: Jani Keinänen Eero Somervuori Otakar Janecky Toni Mäkiaho Toni Mäkiaho Jukka Penttinen Patrik Juhlin Jukka Penttinen Patrik Juhlin Pasi Sormunen Jari Kauppila Semi Pekki Tommi Varjonen Jari Kauppila Semi Pekki Patrik Juhlin Oleg Shargorodski Ari Sulander Samuli Peltosara
events: Mika Arvaja
events: Jari Kauppila
events: Jani Hassinen Marko Tuulola
events: Otakar Janecky
events: Jani-Matti Loikala Mika Nieminen
events: Mika Arvaja Sami Salo
events: Andrei Potaitshuk Tom Koivisto
events: Semi Pekki Jarkko Savijoki
events: Jarkko Savijoki
events: guest home home guest guest home home home home home guest guest guest guest guest home guest home guest
events: HPK Jokerit Jokerit HPK HPK Jokerit Jokerit Jokerit Jokerit Jokerit HPK HPK HPK HPK HPK Jokerit HPK Jokerit HPK
events: 3.56 8.02 11.07 11.39 20.44 20.58 27.31 32.56 36.29 38.2 40.23 43.11 45.36 46.04 47.54 52.55 55.19
events: 2 2 2 2 2 2 2 2
events: 34 20